How to Add Fun To Your Married Life in Hindi | हंसी से खिलेगी शादीशुदा जिंदगी | मैरिज
मैरिज By रीता चौधरी , ओन्‍ली माई हैल्‍थ सम्पादकीय विभाग / Feb 28, 2013
जिंदगी की आपाधापी के चलते शादी के कुछ दिनों बाद ही रोमांच और रोमांस कहीं गुम हो जाता है। लेकिन, रिश्तों में जरा सा हंसी-मजाक चलता रहे, तो लंबे समय तक महकते रहते हैं ये रिश्ते ।
आपकी शादीशुदा जिंदगी बोरिंग हो गयी है। कुछ नयापन नहीं। शादी के कुछ समय बाद तक आपकी जिंदगी में जो रूम‍ानियत थी, कहीं खो गयी लगती है वो। जिंदगी हमें इस कदर व्यस्त कर देती है कि हमें एक-दूजे के लिए वक्त ही नहीं मिल पाता। बड़ी-बड़ी चाहतों को पूरा करने की जद्दोजेहद में छोटी-छोटी खुशियां कहीं खो जाती है। लेकिन, आपके साथी के चेहरे पर एक छोटी सी मुस्कान का मोल लगा सकते हैं क्या आप। एक दूजे के हाथों को थामने से जो सुकून मिलता है उसका कोई जोड़ नहीं। उसकी प्यार भरी शिकायत, 'तुम मुझे टाइम नहीं देते' का जवाब है कोई आपके पास। नहीं ना... जिंदगी आप दोनों की साझा है, एक दूजे के साथ क्वाइलिटी वक्ते बिताकर इसे और भी हसीं बनाया जा सकता है।
हंसी तू अनमोल है
अगर आप मजाकिया नहीं हैं, तो कोशिश करें कि अपने व्यवहार में मिठास लाएं और प्रैक्टिकल जोक का इस्तेमाल करें। मजाक ऐसा होना चाहिए जिससे आपका पार्टनर नाराज ना हो और ना उसे कोई बात बुरी लगें। मजाक ऐसा होना चाहिए जिसका अहसास सुखद हो।
टीवी पर कॉमेडी से भरें जिंदगी में रंग
कोशिश करें कि टीवी पर हंसी मज़ाक के कार्यक्रम, कॉमेडी पिक्चर या शो साथ बैठ कर देखें। इससे वाकई आपके रिशतों में मिठास आएगी और आप एक दूसरे के करीब आएंगे। लेकिन साथ ही अपने पार्टनर की पसंद का पूरा खयाल रखें कि उसे कौन सी बात ज्या दा खुश करती है।